CELEX: 32012D0385
Language: bg
Date: 2012-07-12 00:00:00
Title: 2012/385/ЕС: Решение за изпълнение на Комисията от 12 юли 2012 година за изменение на Решение 2009/12/ЕО за даване на разрешение за методи за класификация на кланични трупове на свине в Дания (нотифицирано под номер C(2012) 4712)

14.7.2012   
            
            
               BG
            
            
               Официален вестник на Европейския съюз
            
            
               L 186/36
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 12 юли 2012 година
   за изменение на Решение 2009/12/ЕО за даване на разрешение за методи за класификация на кланични трупове на свине в Дания
   (нотифицирано под номер C(2012) 4712)
   (само текстът на датски език е автентичен)
   (2012/385/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               С Решение 2009/12/ЕО на Комисията (2) беше разрешено в Дания да се използват шест метода за класификация на кланичните трупове на свине.
            
         
               (2)
            
            
               Дания заяви, че поради разработването на нова версия на автоматичното оборудване „AutoFom“, наричана „версия III“, е уместно да се използва и калибрира този уред, предназначен за кланиците в Дания. Поради тази причина е необходимо да се изведе формулата за този нов метод.
            
         
               (3)
            
            
               Дания отправи искане пред Комисията да разреши този нов метод за класификация на кланичните трупове на свине на територията ѝ и представи подробно описание на пробната дисекция, указвайки принципите, на които се основава този метод, резултатите от пробната дисекция и уравнението, използвано за изчисляване на процента постно месо, в протокола по член 23, параграф 4 от Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скàлите на Общността за класификация на кланични трупове на говеда, свине и овце и за отчитане на цените, свързани с тях (3).
            
         
               (4)
            
            
               След разглеждане на посоченото искане беше установено, че са изпълнени условията за разрешаване на този метод за класификация. По тази причина той следва да бъде разрешен в Дания.
            
         
               (5)
            
            
               Поради това Решение 2009/12/ЕО следва да бъде съответно изменено.
            
         
               (6)
            
            
               Не следва да се разрешават изменения на уредите или методите за класификация, освен ако са изрично разрешени с решение за изпълнение на Комисията.
            
         
               (7)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Решение 2009/12/ЕО се изменя, както следва:
   
               1)
            
            
               В член 1 се добавя следната буква ж):
               
                           „ж)
                        
                        
                           уредът „Automatic ultrasound instrument (AutoFOM III)“ и съответните методи за оценка, като подробности за тях са представени в част 7 от приложението.“
                        
                     
         
               2)
            
            
               Приложението се изменя в съответствие с приложението към настоящото решение.
            
         Член 2
   Адресат на настоящото решение е Кралство Дания.
   
      Съставено в Брюксел на 12 юли 2012 година.
      
         
            За Комисията
         
         Dacian CIOLOȘ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 6, 10.1.2009 г., стр. 83.
   
      (3)  ОВ L 337, 16.12.2008 г., стр. 3.
   
      ПРИЛОЖЕНИЕ
      В приложението към Решение 2009/12/ЕО се добавя следната част 7:
      
         „Част 7
         
         AUTOMATIC ULTRASOUND INSTRUMENT (AutoFOM III)
         
                     1.
                  
                  
                     Правилата в настоящата част се прилагат, когато класификацията на кланичните трупове на свине се извършва с уреда „AutoFOM III“.
                  
               
                     2.
                  
                  
                     Уредът е снабден с шестнадесет ултразвукови датчика (Carometec A/S), работещи на честота 2 MHz, с оперативно разстояние между датчиците от 25 mm. Ултразвуковите данни включват измервания на дебелината на гръбната сланина и мускула и измервания на свързаните параметри. Резултатите от измерванията се преобразуват в процент на постно месо с помощта на компютър.
                  
               
                     3.
                  
                  
                     Съдържанието на постно месо в кланичния труп се изчислява по следната формула:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11)
                     където:
                     Ŷ= установеният процент на постно месо в кланичния труп,
                     R2P5, R2P10, R2P11, R3P3, R3P5, R4P8, R4P10 и R4P11 са променливите, измервани с AutoFOM III.
                  
               
                     4.
                  
                  
                     Описанието на точките, в които се извършват измерванията, е дадено в част II от протокола, който Дания представи на Комисията в съответствие с член 23, параграф 4 от Регламент (ЕО) № 1249/2008 на Комисията (1).
                     Тази формула се отнася за кланичните трупове с тегло между 50 и 110 килограма.
                  
               
      
         (1)  ОВ L 337, 16.12.2008 г., стр. 3.“